คิดว่ากินยาคุมแล้ว ทั้งๆที่ยังไม่ได้กิน เลยจะกินรวมกันทีเดียว เลยเปิดดูที่จดไว้ว่าเริ่มกินวันไหน ปรากฎว่าต้องกินรวมทีเดียว4เม็ด ตกใจว่าหลงลืมอะไรได้ขนาดนี้ เลยกินไปทั้ง4เม็ดเลยค่ะ อีกอย่างนึงค่ะวันนี้มีประจำเดือนมาด้วย คงเป็นเพราะลืมกิน4เม็ดนั้นใช่มั้ยค่ะ ลองมาเสริชกูเกิ้ล ๆบอกว่าถ้าหยุดเกิน3วัน ให้รอประจำเดือนมาแล้วเริ่มแผงใหม่ แต่นี้หนูประจำเดือนมานิดนึงและได้กินเม็ดที่ลืมไปแล้ว ต้องทำไงดีค่ะ กินต่อไปจนหมดแผง หรือหยุดแค่นี้รอประจำเดือนมา
สวัสดีค่ะ หากลืมทานยาคุมกำเนิดมา 3-4 วันแล้ว และได้มีเลือดออกมา เลือดดังกล่าวก็เกิดจากการที่เยื่อบุโพรงมดลูกขาดการกระตุ้นจากฮอร์โมนจากยา จึงหลุดลอกออกมากกลายเป็นประจำเดือน คล้ายกับการที่เราทานยาคุมครบ 21 เม็ด แล้วหลังจากนั้น จึงมีประจำเดือนมาค่ะทั้งนี้ เมื่อมีเลือดออกมาดังกล่าว ก็ควรเริ่มทานยาคุมกำเนิดแผงใหม่ไปเลย ไม่ควรทานไปทีเดียว 4 เม็ด เพราะอาจเกิดผลข้างเคียงจากยาได้ดังนั้น หากในวันนี้ได้ทานไป 4 เม็ดแล้ว ในวันพรุ่งนี้ แนะนำให้ซื้อยาคุมแผงใหม่มาทาน และทานวันละ 1 เม็ดตามเวลาเดิมปกติต่อไปค่ะ แต่ทั้งนี้ ในช่วง 7 วันแรกที่เริ่มทานยาคุมแผงใหม่ แนะนำควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ